section_heading: Životopis
paragraph_text: Objavio je monografiju Meštri, svirci i kantaduri (1997.), koja podrobno prikazuje naraštaje istarskih narodnih pjevača, svirača i izrađivača pučkih glazbala te folklornih društava. Dobio je mnoga društvena i državna priznanja. Veliki je Pernićev doprinos, uz onaj Kuhača, Kube, Matetića, Brajše, Zlatića u očuvanju narodnog identiteta istarskog čovjeka i Istre kao jednog od najljepših dragulja u niski hrvatskih regija.